Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael hoogustab pingutusi
rahvuslike julgeolekuhuvide kaitseks kiiresti arenevas küberruumis.
Iisraeli kaitseministeerium konfiskeeris esmakordselt digirahad,
mille Iraan maksis terroristidest käsilastele regioonis.
Washington, Pariis, London ja Kiiev paluvad ÜRO’l uurida
Iraani droonide kasutamist Venemaa poolt Ukraina vastu.
Iisrael hoogustab pingutusi rahvuslike julgeolekuhuvide kaitseks
kiiresti arenevas küberruumis, kuna taolised ohud näivad süvenevat.
Julgeolekuameti peakorteris küber- nädala raames kübervõimekuste alal
peetud kõnes riikliku küberaparaadi juhtidele kümnest juhtivast riigist,
sh USAst, ÜKst ja Hollandist, märkis peaminister Benjamin Netanyahu alul
vajadust tuvastada nn kurjamid,
kes juba varitsevad Iisraeli ja sarnaselt mõtlevaid riike.
Ehkki Iisraeli küberkaitse võimekused on ilmakuulsad,
eriti elulise taristu kaitsel,
rõhutas Netanyahu Jeruusalemma suurimaid väljakutseid kübervallas,
peamiselt puudulikku regulatsiooni seonduvalt
erasektori väike- ja keskühingutega, mida valitsus ei saa vahetult käskida.
Tuleb luua võimekus reguleerida ja otsustada,
mis kohustusi määrata ettevõtetele ja organisatsioonidele,
mis ei allu otse valitsusele.
Arvan, et see on väljakutse,
milles oleme maha jäänud ja võime teilt palju õppida.
Ehk on mõned teist meist selles ees,
ja peaksime seda teavet üksteisega jagama.
Ent arvan, et praegu on siin suur haigutav lünk, mille peame täitma.
Nende eri konverentsidega kübernädalal Iisraelis
juhiti tähelepanu pingutustele
võitluses organiseeritud kuritegevuse ja terroriga läbi õppetundide,
mida olude sunnil on omandatud riigi eri kaitseametite kogemustest.
Mh kasutas Julgeolekuameti juht Ronen Bar,
kes kõneles suurel küberjulgeoleku konverentsil Tel Aviv’i Ülikoolis,
juhust, rõhutamaks riigivõimude võtteid
ebastabiilsuse õhutamiseks sotsiaalmeediarakenduste kaudu.
Bar märkis ära Lõvikoopa terrorirühma,
mis tegutses Nablus’e vanalinnas,
kui hea näite kübervalla kasutamisest terrori eksportimiseks.
Näeme vägivalla tõusu Nablus’e kesklinnas, Iisraeli teedel ja linnades.
Lõvikoobas on näide uutmoodi terrorirühmast,
mida nimetame Z-põlvkonna terroristideks.
See on ka näide, kuidas ühingud või riigid kasutavad ära noort põlvkonda.
See pole ideoloogiline, nad pole liikmed,
alustavad netis, neid värvatakse netis ja nad saavad toetust laikide kujul.
Võime öelda, et juutjuuberite asemel on meil nüüd püssituuberid.
Selle vägivallarühma taga näeme Iraani pikka kätt.
Nad märkavad võimalikke Z-põlvkonna terroriste,
ässitavad neid, annavad neile raha, tulirelvi ning oskusteavet.
Nii lihtne see ongi.
Riik, gäng, ja nett nende vahel.
See rühm, mille kõrvaldasid meie poisid (Nabluse) vanalinnas,
tekkis nutifonidest, mitte mošeest.
Eraldi, kuid seotud kübernädala konverentsil,
mida võõrustas Kaitseministeeriumi terroritõrjerahastuse rahvuslik büroo,
kasutas kaitseminister Yoav Gallant võimalust toonitada,
et Iisraeli pidev ja kompromissitu sõda terrori vastu
hõlmab ägedat võitlust kurjamitega,
kes sisuliselt rahastavad terrorit digivaluutadega.
Rajamisest saati on Iisraeli riik tegelenud
keerukate julgeolekuohtudega,
ja aastate jooksul tehnika arenedes
need ohud ägenevad ja muutuvad keerukamaiks.
Lisaks meie pidevale ja kompromissitule võitlusele
terrori, terroristide ja nende läkitajate vastu
on tekkinud uus lahinguväli,
kus tuleb võidelda terrorismi mahitajatega,
ehk maakeeli terrori rahastajatega.
Jeruusalemma tippkaitseametnik avaldas ka,
et Iisrael konfiskeeris edukalt digikukrud,
mis on seotud
Iraani Islamirevolutsioonikaardi Quds-üksusega,
selle Liibanoni käsilase Hezbollah’ga ja Süüria terrorirühmadega,
hõivates miljoneid dollareid krüptovaluutat,
mis olid mõeldud terroriks juudiriigi vastu.
See on ulatuse poolest pretsedenditu juhtum, eriti Iisraeli riigis,
mil Hezbollah’ ja Iraani Quds-üksuse juhitud taristu
kandis üle miljoneid USA dollareid terrori tarbeks.
Aasta algusest kasutasid Hezbollah, Quds-üksus
ning Süüria sõdalased ja ametnikud digivaluutat,
et sedaviisi saada raha kolmanda poole ametnikelt,
kasutamaks ära ja käivitamaks terroriühinguid.
Finantstelg, mille paljastasime, hõlmab juhtametnikke Hezbollah’st,
kes on juba USA sanktsioonide all osaluse tõttu terroris,
mis aga loomulikult ei takistanud neil proovimast hämaramaid viise.
Oma kaitseministri mandaadi raames andsin korralduse,
mis lubas raha konfiskeerimist ja Iisraeli kukruisse ülekandmist,
mis sisuliselt katkestas rahavoolu, vähemalt sel teljel.
Kaitseminister Gallant kordas veel,
et edu Iraani terrorirahastamise tõkestamisel näitab,
kuivõrd ajatolla režiim toetab terrorit üle ilma.
Praegugi on selgesti näha, et telg, mida juhib Iraan,
kelle kombitsad küünivad kogu Lähis-Itta ja üle ilma,
on selle finantsterrori taga.
Iraan rahastab, koolitab ja ekspordib terrorit Iisraeli vastu,
ja mitte ainult Iisraeli-vastast terrorit,
vaid ka Euroopasse, Põhja-Aafrikasse, Lõuna-Ameerikasse veetavat terrorit,
ja ka katseid tegutseda muis piirkonnis.
Muid seotud uudiseid:
Washington’i, Pariisi, Londoni ja Kiievi esindajad
teevad koostööd, et survestada ÜROd alustada uurimist
Iraani droonide kasutamise asjus Vene poolt Ukrainas,
mis on rahvusvahelise õiguse rikkumine
Julgeolekunõukogu resolutsiooni 2231 alusel.
Sel kuul avaldas USA täiendavat dokumenteeritud teavet,
kuidas Iraan on andnud Venemaale sadu üheotsa ründedroone,
aga ka varustust droonide tootmiseks.
Ka Ukraina ja ÜK esitasid ÜROle tõendeid
Ukraina relvajõudude poolt kättesaadud Iraani droonidest.
Venemaa pole mitte ainult hankinud
sadu Mohajer’i ja Shahed’i seeria droone Iraanilt,
rikkudes selgelt resolutsiooni 2231,
vaid teeb nüüd Iraaniga ka koostööd nende relvade tootmiseks Venemaal.
Venemaa on nende droonidega viimastel nädalatel rünnanud Kiievit,
hävitanud Ukraina taristut
ning tapnud ja terroriseerinud Ukraina elanikke.
Saadik Thomas-Greenfield kordas üle, et resolutsioon 2231
annab ÜRO sekretariaadile mandaadi neid uurimisi läbi viia,
kuid Vene ÜRO saadik vaidles vastu ning eitas kategooriliselt,
et kasutab Iraani droone Ukraina alal.
See pole esimene kord, mil kuuleme väiteid,
et kasutame Iraani droone Ukrainas.
Eitame neid kategooriliselt.
Need on alusetud väited
ja jultunud püüded teadlikult eksitada rahvusvahelist üldsust.
Väited, mille meie kolleegid esitavad, varisevad uurimise all kokku,
ja neil näib puuduvat igasugune õiguslik või tehniline alus.
Nende väited piirduvad
teabega avalikest allikaist ja ähmaste hinnangutega.
Nad esitavad seosetuid fotosid
väidetavate droonide vaevutuvastatavaist rusudest.
Ehkki Vene diplomaat kinnitas veel,
et Moskva blokeerib ÜRO kõiki katseid seda asja uurida, väites,
et tema vastu esitatud väited on alusetud,
tunnistasid Iraani ametnikud juba üles varasema droonitarne Venemaale.
Kuid nende ülestunnistustega võeti süü omaks vaid osaliselt.
Selle lääneriikide algatatud kõmu - et Iraani Islamivabariik on tarninud
Venemaale rakette ja droone abiks Ukraina sõjas -
rakettide pool on täiesti vale.
Droonide pool on tõsi.
Tarnisime piiratud arvu droone Venemaale kuid enne Ukraina sõda.
Iraani ametlikud esindajad avaldasid selle teate täna.
Nad otsustasid tunnistada üles,
et tarnisidki droone Vene terrori tarvis.
Ent nad valetavad ka selles ülestunnistuses.
Tulistame alla vähemalt 10 Iraani drooni päevas,
ent Iraani režiim väidab,
et tarnis vaid väikese hulga enne täiemahulise sõja algust.
Tänan vaatamast TV7 Iisraeli Uudiseid!
Paluge rahu Jeruusalemmale ja lunastust Iisraelile!
Olen Jonathan Hessen. Soovin õnnistud õhtut!
Kui Jumal lubab, näeme jälle homme samal ajal.
Tõlge: Sulev Kivastik